ఇంట్లోనూ లైంగిక దాడులా?.. పిల్లలు ఇంకెక్కడికి పోవాలి?ఇంతకన్నా దౌర్భాగ్యముందా?.. సత్యార్థి ఆవేదనచెన్నైకి చేరిన యాత్రచెన్నై, సెప్టెంబరు 13 (ఆంధ్రజ్యోతి): మన ఇల్లు, పాఠశాలలు కూడా పిల్లలకు సురక్షితం కాకపోవడాన్ని మించిన దౌర్భాగ్యం మరోకటి ఉండబోదని నోబెల్ పురస్కార గ్రహీత కైలాశ్ సత్యర్థి ఆవేదన వ్యక్తం చేశారు. రాజకీయనేతలు, ఎంపీలు, ఎమ్మెల్యేలు సహా ప్రజాప్రతినిధులందరూ తల్లిదండ్రుల్లా ఆలోచించి.. పిల్లలకు సురక్షిత భారతాన్ని అందించాల్సిందిగా అభ్యర్థించారు. ఈ సమస్యపై ఆయన రెండురోజుల క్రితం కన్యాకుమారి వేదికగా ప్రారంభించిన భారత యాత్ర.. బుధవారం చెన్నై చేరుకొంది. పిల్లలపై జరుగుతున్న లైంగిక దాడులను అడ్డుకునేందుకు అందరం కలిసి పోరాడదామని ఈ సందర్భంగా దేశప్రజలకు పిలుపునిచ్చారు. దేశవ్యాప్తంగా చిన్నారులపై లైంగిక వేధింపులు పెరగడం పట్ల తీవ్ర ఆందోళన వెలిబుచ్చారు. ‘‘పిల్లలకి మన ఇల్లు కూడా సురక్షితం కానంతగా ప్రస్తుత పరిస్థితులు ఉన్నాయి. బంధువులు, కుటుంబ సభ్యులే పిల్లలపై లైంగిక వేధింపులకు పాల్పడుతున్నారు. పాఠశాలలు కూడా సురక్షితంగా లేవు. అక్కడా పిల్లలు అత్యాచారాలకు గురవుతున్నారు. దాన్ని అడ్డుకోవడానికే నేను పోరాడుతున్నాను. చిన్నారుల సంరక్షణ కోసం ప్రతి ఇంటి తలుపు తడతాను. అన్ని రంగాల నేతలనూ కలుస్తాను’’ అని తెలిపారు. ప్రతి చిన్నారి స్వతంత్ర భారతంలో స్వేచ్ఛగా, మంచి పౌరుడిగా ఎదిగేందుకు కృషిచేద్దామని కోరారు. కొన్ని రాష్ట్రాల్లో బాలలపై లైంగిక కేసుల పరిష్కారానికి 40 ఏళ్లు పట్టే దౌర్భాగ్య పరిస్థితులు మన దేశంలో ఉన్నాయని ఆవేదన వ్యక్తంచేశారు. ‘బాధిత చిన్నారుల గొంతు మనమే అవుదాం. మన పిల్లల్ని రక్షించుకుందాం’ అని నినదించారు.
intloonuu laingika dadula?.. pillalu inkekkadiki povali?intakanna dourbhaagyamundaa?.. satyaarthi aavedanachennaiki cherina yaatrachennai, septembaru 13 (aandhrajyoti): mana illu, paatasaalalu kuudaa pillalaku surakshitam kakapovadanni minchina dourbhaagyam marokati undabodani nobel puraskara graheeta kailash satyarthi aavedana vyaktam chesaru. raajakeeyanetalu, empeelu, emmelyelu sahaa prajaapratinidhulandaruu tallidandrulla aalochinchi.. pillalaku surakshita bhaarataanni andinchaalsindigaa abhyardhinchaaru. ee samasyapai aayana rendurojula kritam kanyakumari vedikagaa praarambhinchina bhaarata yaatra.. budhavaaram chennai cherukondi. pillalapai jarugutunna laingika daadulanu addukunenduku andaram kalisi poraadadaamani ee sandarbhamgaa deshaprajalaku pilupunicchaaru. desavyaaptamgaa chinnarulapai laingika vedhimpulu peragadam patla teevra aandolana velibuchaaru. ‘‘pillalaki mana illu kuudaa surakshitam kaanantagaa prastuta paristhitulu unnaayi. bandhuvulu, kutumba sabhyule pillalapai laingika vedhimpulaku paalpadutunnaaru. paatasaalalu kuudaa surakshitamgaa levu. akkada pillalu atyaachaaraalaku guravutunnaru. daanni addukovadanike nenu poraadutunnaanu. chinnarula samrakshana kosam prati inti talupu tadataanu. anni rangaala nethalanuu kalustaanu’’ ani telipaaru. prati chinnari swatantra bhaaratamlo swechhagaa, manchi pourudigaa edigenduku krushichaeddaamani koraru. konni rashtrallo balalapai laingika kesula parishkaaraaniki 40 ellu patte dourbhagya paristhitulu mana desamlo unnaayani aavedana vyaktamchaesaaru. ‘baadhita chinnarula gontu maname avudam. mana pillalni rakshinchukundam’ ani ninadinchaaru.